# Συνθήκες Ισορροπίας - Η περίπτωση των μαζών

Ροπή Μ1
0 N⋅cm
Ροπή Μ2
0 N⋅cm

Στο αντικείμενο βλέπουμε μια αναπαράσταση διπλής τροχαλίας, από την οποία κρέμονται, μέσω συρματόσχοινου, δύο βαρίδια μάζας m1 και m2 αντίστοιχα. Για να ισορροπήσει το σύστημα των σωμάτων που περιγράψαμε θα πρέπει οι ροπές των δύο σωμάτων, ως προς το κέντρο περιστροφής της τροχαλίας να είναι μηδέν, συνθήκη που αποτρέπει την περιστροφική κίνηση, δηλαδή:
ΣΜ = 0 ή Μ1 - Μ2 = 0 ή Μ1 = Μ2

Να προσδιορίσετε τη μάζα m2 προκειμένου να εξασφαλιστεί η ισορροπία του συστήματος με δεδομένα: m1 = 10 Kg, r1 = 25 cm και r2 = 50 cm.

Στο αντικείμενο υπάρχει η δυνατότητα αλλαγής έντασης του βαρυτικού πεδίου με τέσσερις επιλογές: Γη, Σελήνη, Άρης, Δίας. Κρατώντας σταθερά τα υπόλοιπα μεγέθη, δοκιμάστε να αλλάξετε μόνο τον πλανήτη στον οποίο βρισκόμαστε και παρατηρήστε τα αποτελέσματα σε κάθε περίπτωση.
Πως επηρεάζουν οι διαφορετικές τιμές της επιτάχυνσης της βαρύτητας τις εμφανιζόμενες τιμές των ροπών M1 και Μ2; Γιατί συμβαίνει αυτό;

## Οδηγίες Χρήσης

Ξεκινώντας θα πρέπει να εισάγετε δεδομένα στις κατηγορίες «Ροπή Μ1» και «Ροπή Μ2» που βρίσκονται στη δεξιά στήλη της οθόνης. Κάθε κατηγορία περιλαμβάνει δύο είδη μεγεθών, τη Μάζα και την Απόσταση. Επίσης υπάρχει δυνατότητα διαφοροποίησης του βαρυτικού πεδίου έλξης, με τέσσερις επιλογές (Γη, Σελήνη, Άρης, Δίας). Το αντικείμενο που απεικονίζεται στην κεντρική οθόνη αντιδρά δυναμικά στις μεταβολές των δεδομένων ενώ ταυτόχρονα εμφανίζονται και τα αποτελέσματα των υπολογισμών για τα μεγέθη των Ροπών Μ1 και Μ2.

## Μεταβολή Τιμών

Μπορείτε να μεταβάλετε τις τιμές είτε εισάγοντας νέα δεδομένα στο αντίστοιχο πλαίσιο τιμών, είτε πατώντας τα βελάκια που βρίσκονται στη δεξιά άκρη του πλαισίου. Επίσης υπάρχει γραφικός μεταβολέας και κουμπιά αύξησης - μείωσης των τιμών κάθε μεγέθους στα άκρα του. Επιπλέον υπάρχουν δυνατότητες κλειδώματος ενός ή περισσοτέρων τιμών και εμφάνισης - απόκρυψης των αποτελεσμάτων.

## Εύρος Τιμών

Μάζα: 0 Kg έως 100 Kg
Αποστάση : 0 cm έως 50 cm
Βαρυτικό πεδίο: Γη, Σελήνη, Άρης, Δίας